<b>פרק יד - מצוות עשה ומצוות לא תעשה מן התורה ומדרבנן התלויים בחוטם:</b><br> "לא תנאף", אף שהוא אזהרה לכל מיני ניאוף, מכללם דרשו חכמינו זיכרונם לברכה לא תהנה לאף, מכאן אזהרה שאסור להריח ריח של עריות המבושמות. <br>שאסור להריח מבשמים של עבודה זרה, שנאמר: "ולא ידבק בידך מאומה", ולכן אין מברכים על ריחות הללו אפילו באה לו הנאה בעל כורחו, כיון שאסור ליהנות מהם. <br>אסור להריח בשבת ויום טוב בפירות בעודן מחוברים באילן, שמא יתלוש. <br>מצווה להריח בשמים במוצאי שבת בהבדלה.